প্রকাশ্যে শতাব্দী-ঋতাভরীর ‘বাৎসরিক’-এর গা ছমছমে ট্রেলার

কলকাতা: দীর্ঘ বিরতির পর বড়পর্দায় কামব্যাক করছেন অভিনেত্রী-সাংসদ শতাব্দী রায় (Satabdi Roy)। মৈনাক ভৌমিকের হরর থ্রিলার ছবি ‘বাৎসরিক’ (Batshorik Trailer)- এর হাত ধরেই বড়পর্দায় প্রত্যাবর্তন ঘটছে শতাব্দীর। ছবিতে শতাব্দী-ঋতাভরীকে বৌদি ননদের ভূমিকায় দেখা যাবে। শনিবার প্রকাশ্যে এল বাৎসরিকের ভয় ধরানো ট্রেলার।

গল্পে শতাব্দী রায় এবং ঋতাভরী চক্রবর্তীর (Ritabhari Chakraborty) ননদ-বউদির সম্পর্ক। শতাব্দীর চরিত্রের নাম স্বপ্না এবং ঋতাভরীর চরিত্রের নাম বৃষ্টি। ভাইয়ের মৃত্যুর পর থেকেই বাড়িতে অতিপ্রাকৃত সব ঘটনা ঘটতে থাকে। এমন পরিস্থিতিতে ভ্রাতৃবধূ ঋতাভরীকে আগলে রাখেন শতাব্দী। সেই বাড়িটিকে ‘অপয়া’ তকমা দিয়ে ছেড়ে দিতে চান তিনি। কিন্তু শত চেষ্টা করেও কি আর বিপদ আটকানো যাবে? ‘বাৎসরিক’-এর ট্রেলারে সেই প্রশ্নকে আরও একবার উসকে দিল।

আরও পড়ুন: কর্নাটকে নিষিদ্ধ কমল হাসানের ছবি !

ননদ আর ভাইয়ের বউয়ের সম্পর্কের সমীকরণ ট্রেলারের কয়েক ঝলকে একটু অন্যরকম বলেই মনে হয়। বাৎসরিক আদতে সম্পর্কের ছবি। ননদ আর বউদির যে সম্পর্ক সেই নিয়েই এগিয়েছে ছবির গল্প। ভূত, ভয়, সম্পর্ক এবং নেগেটিভিটি এ নিয়েই এই হরর কাহিনি। বড়পর্দায় ছবিটি মুক্তি পাবে আগামী ৬ জুন।